Document ID: 32001R1555

Kommissionens forordning (EF) nr. 1555/2001
af 30. juli 2001
om ændring af forordning (EØF) nr. 1859/82 om udvælgelse af regnskabsførende bedrifter med henblik på at konstatere indkomstforhold i landbrugsbedrifter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning nr. 79/65/EØF af 15. juni 1965 om oprettelse af et informationsnet for landøkonomisk bogføring til belysning af indkomstforhold og driftsøkonomiske forhold i landbruget i Det Europæiske Økonomiske Fællesskab(1), senest ændret ved forordning (EF) nr. 1256/97(2) særlig artikel 4, stk. 4, og artikel 6, stk. 2, og
ud fra følgende betragtninger:
(1) Ifølge artikel 4 i forordning nr. 79/65/EØF omfatter undersøgelsesområdet landbrugsbedrifter, hvis økonomiske størrelse er over eller lig med en grænse udtrykt i europæiske størrelsesenheder (ESE) som omhandlet i bilag III til Kommissionens beslutning 85/377/EØF af 7. juni 1985 om opstilling af en fællesskabsklassifikation af landbrugsbedrifter(3), senest ændret ved beslutning 1999/725/EF(4).
(2) Artikel 2 i Kommissionens forordning (EØF) nr. 1859/82 af 12. juli 1982 om udvælgelse af regnskabsførende bedrifter med henblik på at konstatere indkomstforhold i landbrugsbedrifter(5), senest ændret ved forordning (EF) nr. 285/2000(6), fastlægger grænserne for 1995 og de følgende regnskabsår.
(3) Strukturændringer har medført en nedgang i antallet af de mindste bedrifter og i deres bidrag til den samlede landbrugsproduktion, og der er derfor ikke længere nogen grund til at lade dem indgå i undersøgelsesområdet, for at det skal dække den mest relevante del af landbrugsaktiviteterne (mindst 90 % af det samlede standarddækningsbidrag).
(4) For Italiens vedkommende vil det være mest hensigtsmæssigt at hæve grænsen fra 2 ESE til 4 ESE, men af praktiske grunde kan denne ændring først foretages i regnskabsåret 2002.
(5) De i denne forordning fastsatte foranstaltninger er i overensstemmelse med udtalelse fra Fællesskabskomitèen for Informationsnettet for Landøkonomisk Bogføring -
UDSTEDT FØLGENDE FORORDNING:
Artikel 1
Artikel 2 i forordning (EØF) nr. 1859/82 affattes således: "Artikel 2
For regnskabsåret 2001 (en periode på 12 på hinanden følgende måneder mellem den 1. januar og den 1. juli 2001) og for de følgende regnskabsår fastsættes den i artikel 4 i forordning nr. 79/65/EØF omhandlede grænse i ESE som følger:
TABELPOSITION
For Italien fastsættes den i stk. 1 fastlagte grænse til 4 ESE for regnskabsåret 2002 (en periode på 12 på hinanden følgende måneder mellem den 1. januar og den 1. juli 2002) og for de følgende regnskabsår."
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Den anvendes fra regnskabsåret 2001.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 30. juli 2001.

Labels: 19
6